CELEX: 32020R0128
Language: fi
Date: 2019-11-25 00:00:00
Title: Komission delegoitu asetus (EU) 2020/128, annettu 25 päivänä marraskuuta 2019, yleisen tullietuusjärjestelmän soveltamisesta annetun Euroopan parlamentin ja neuvoston asetuksen (EU) N:o 978/2012 liitteen II muuttamisesta

31.1.2020   
               
               
                  FI
               
               
                  Euroopan unionin virallinen lehti
               
               
                  L 27/6
               
            
         KOMISSION DELEGOITU ASETUS (EU) 2020/128,
         annettu 25 päivänä marraskuuta 2019,
         yleisen tullietuusjärjestelmän soveltamisesta annetun Euroopan parlamentin ja neuvoston asetuksen (EU) N:o 978/2012 liitteen II muuttamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yleisen tullietuusjärjestelmän soveltamisesta ja neuvoston asetuksen (EY) N:o 732/2008 (1) kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU) N:o 978/2012 ja erityisesti sen 5 artiklan 3 kohdan
         sekä katsoo seuraavaa:
         
                     (1)
                  
                  
                     Euroopan parlamentin ja neuvoston asetuksen (EU) N:o 978/2012 4 artiklassa vahvistetaan perusteet tullietuuksien myöntämiselle yleisen tullietuusjärjestelmän, jäljempänä ’GSP-järjestelmä’, yleisen menettelyn mukaisesti.
                  
               
                     (2)
                  
                  
                     Asetuksen (EU) N:o 978/2012 4 artiklan 1 kohdan a alakohdassa säädetään, että jos Maailmanpankki on edunsaajamaiden luettelon päivittämistä välittömästi edeltävinä kolmena peräkkäisenä vuotena luokitellut maan korkean tulotason tai ylemmän keskitulotason maaksi, sen ei pitäisi enää saada GSP-järjestelmän mukaisia etuuksia.
                  
               
                     (3)
                  
                  
                     Asetuksen (EU) N:o 978/2012 1 artiklan 2 kohdan a alakohdassa tarkoitetun GSP-järjestelmän edunsaajamaiden luettelo vahvistetaan kyseisen asetuksen liitteessä II. Asetuksen (EU) N:o 978/2012 5 artiklan 2 kohdan mukaisesti komission olisi tarkasteltava liitettä II viimeistään kunkin vuoden tammikuun 1 päivänä muuttaakseen luettelossa mainittujen maiden asemaa 4 artiklassa vahvistettujen perusteiden mukaisesti.
                  
               
                     (4)
                  
                  
                     Asetuksen (EU) N:o 978/2012 5 artiklan 2 kohdan a alakohdan mukaisesti GSP-edunsaajamaalle ja talouden toimijoille olisi annettava riittävästi aikaa tehdä asiaankuuluvat mukautukset, joita maan aseman muuttuminen GSP-järjestelmässä edellyttää. GSP-järjestelmän soveltamista olisi näin ollen jatkettava yhden vuoden ajan siitä päivästä, jona maan aseman muuttaminen asetuksen (EU) N:o 978/2012 4 artiklan 1 kohdan a alakohdan mukaisesti tulee voimaan.
                  
               
                     (5)
                  
                  
                     Maailmanpankki on luokitellut Naurun, Samoan ja Tongan ylemmän keskitulotason maiksi vuosina 2017, 2018 ja 2019. Ne eivät näin ollen enää täytä asetuksen 4 artiklan 1 kohdan a alakohdan mukaisia GSP-edunsaajamaan aseman edellytyksiä, joten ne olisi poistettava asetuksen (EU) N:o 978/2012 liitteestä II. Näiden maiden GSP-järjestely olisi pidettävä voimassa yhden vuoden sen jälkeen, kun päätös kyseisten maiden poistamisesta asetuksen (EU) N:o 978/2012 liitteestä II tulee voimaan. Yksinkertaisuuden ja oikeusvarmuuden takaamiseksi Nauru, Samoa ja Tonga olisi poistettava asetuksen (EU) N:o 978/2012 liitteestä II siten, että soveltaminen alkaa 1 päivänä tammikuuta 2021,
                  
               ON HYVÄKSYNYT TÄMÄN ASETUKSEN:
         
            1 artikla
            Poistetaan seuraavat maat ja niiden kirjainkoodit asetuksen (EU) N:o 978/2012 liitteessä II olevan taulukon A- ja B-sarakkeista:
            
               
                           ”NR
                        
                        
                           Nauru
                        
                     
                           WS
                        
                        
                           Samoa
                        
                     
                           TO
                        
                        
                           Tonga”
                        
                     
         
         
            2 artikla
            Tämä asetus tulee voimaan 1 päivänä tammikuuta 2020.
            Sen 1 artiklaa sovelletaan 1 päivästä tammikuuta 2021.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 25 päivänä marraskuuta 2019.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  Euroopan parlamentin ja neuvoston asetus (EU) N:o 978/2012, annettu 25 päivänä lokakuuta 2012, yleisen tullietuusjärjestelmän soveltamisesta ja neuvoston asetuksen (EY) N:o 732/2008 kumoamisesta (EUVL L 303, 31.10.2012, s. 1).